Рибарица (област Ловеч)
Рибарица е село в Северна България. То се намира в Община Тетевен, област Ловеч, в близост до град Тетевен.

География 
Село Рибарица се намира в старопланински район, в подножието на Стара планина в Тетевенския балкан, на 12 км от град Тетевен, 83 км югозападно от Ловеч и на 122 км североизточно от столицата София. Селото е разположено на бреговете на река Бели Вит.

История 
Рибарица е обявена за село 4 десетилетия след Освобождението. Преди това е вилно селище. Строителството на вили започва от 1906 година, когато е построена и първата вила на директора на тетевенската банка Марин Ничев. През 1911 година са построени вилата на професор Жеко Спиридонов, на фамилия Дейкови, на Балабанови, Владимир Вазов.

Между юни 1940 и лятото на 1941 година в Рибарица функционира концентрационен лагер с около 100 затворници, които работят по строежа на шосето за Троян.

На 8 март 2007 към Рибарица формално са присъединени обезлюдените села Горуньово и Брязово.

Забележителности 
 Природен резерват „Царичина“
 Кървавото кладенче – на 3 километра от центъра на Рибарица, в покрайнините на селото по протежението на река Костина, се намира кладенчето, в което е измита отсечената от турците глава на Георги Бенковски.

Редовни събития 
Всяка година на 25 май в местността Костина се провежда възпоменание в памет на Бенковски. Честването включва зрелищна възстановка на трагичното събитие. Всяка година актьори пресъздават сцената на убийството на Бенковски и залавянето на другарите му.

Личности 
 Починали в Рибарица
  Владимир Вазов, български генерал
  Георги Бенковски, български революционер

Източници

Външни препратки 

 Информация за с. Рибарица 
 Радио и телевизия в Рибарица 
 Facebook фен страница на с. Рибарица
 bulgariancastles.com

Села в област Ловеч
Населени места в община Тетевен